ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ആണവത്രയം പൂര്ത്തിയാക്കിയ ഐ.എന്.എസ്. അരിഹാന്തിലെ അംഗങ്ങളെ പ്രധാനമന്ത്രി അഭിനന്ദിച്ചു
തന്ത്രപ്രദാനമായ ആക്രമണശേഷിയുള്ളആണവഅന്തര്വാഹിനി ഐ.എന്.എസ്. അരിഹാന്തിലെജോലിക്കാരെ പ്രധാനമന്ത്രി ഇന്ന് സ്വീകരിച്ചു. രാജ്യത്തിന്റെ അതിജീവന ശേഷിയുള്ള ആണവത്രയം സ്ഥാപിച്ചു കൊണ്ട്അതിന്റെആദ്യ ആക്രമണ പ്രതിരോധ പട്രോള് പൂര്ത്തിയാക്കിഅടുത്തിടെയാണ്അന്തര്വാഹിനി തിരിച്ചെത്തിയത്.
ഇന്ത്യയുടെആണവത്രയം പൂര്ത്തീകരിക്കുന്നതിന് ഐ.എന്.എസ്. അരിഹാന്തിന്റെവിജയകരമായവിന്യാസത്തിന്റെ പ്രാധാന്യംചൂണ്ടിക്കാട്ടിയ പ്രധാനമന്ത്രി, ആണവ അന്തര്വാഹിനികളുടെ രൂപകല്പ്പന, നിര്മ്മാണം, പ്രവര്ത്തനം എന്നിവയ്ക്ക്ശേഷിയുള്ളലോകത്തെ ഏതാനും രാജ്യങ്ങളുടെ പട്ടികയില്ഇന്ത്യയെഎത്തിച്ച നേട്ടത്തിന്, അന്തര്വാഹിനിയിലെജോലിക്കാരെയും, ഇതുമായി ബന്ധപ്പെട്ട എല്ലാവരെയുംഅഭിനന്ദിച്ചു.
ആണവഅന്തര്വാഹിനി തദ്ദേശീയമായിവികസിപ്പിച്ച് പ്രവര്ത്തന ക്ഷമമാക്കിയത്രാജ്യത്തിന്റെസാങ്കേതികസാമര്ത്ഥ്യത്തിന്റെസാക്ഷ്യമാണെന്ന് പ്രധാനമന്ത്രി ചൂണ്ടിക്കാട്ടി. രാജ്യത്തിന്റെസുരക്ഷിതത്വംഗണ്യമായി വര്ദ്ധിപ്പിക്കുന്ന ഈ നേട്ടം സാധ്യമാക്കിയതിന് ബന്ധപ്പെട്ട എല്ലാവരുടെയും അര്പ്പണ ബോധത്തിനും, പ്രതിബദ്ധതയ്ക്കും യോജിച്ച പ്രവര്ത്തനത്തിനും പ്രധാനമന്ത്രി നന്ദി അറിയിച്ചു.
ഇന്ത്യയുടെ ധീരരായസൈനികരുടെ പ്രതിബദ്ധതയെയും, ശാസ്ത്രജ്ഞരുടെ പ്രതിഭയെയും, സ്ഥിരോത്സാഹത്തെയും പ്രധാനമന്ത്രി അഭിനന്ദിച്ചു. ഇവരുടെഅക്ഷീണയത്നങ്ങളാണ്ആണവ പരീക്ഷണങ്ങളുടെശാസ്ത്രീയ നേട്ടങ്ങള് അതീവസങ്കീര്ണ്ണവും, വിശ്വാസയോഗ്യവുമായആണവ ത്രയം യാഥാര്ത്ഥ്യമാക്കാന് സഹായിച്ചത്. ഇത്സംബന്ധിച്ച ഇന്ത്യയുടെസാമര്ത്ഥ്യത്തെയും, നിശ്ചയദാര്ഢ്യത്തെയുംകുറിച്ചുള്ളഎല്ലാസംശയങ്ങളും, ചോദ്യങ്ങളുംഅദ്ദേഹംദൂരീകരിച്ചു.
കരുത്തുറ്റഒരുഇന്ത്യയാണ്ഇന്ത്യയിലെ ജനങ്ങളുടെഅഭിലാഷമെന്നുംഅതിനായിഒരു നവഇന്ത്യ നിര്മ്മിക്കുകയാണെന്നും പ്രധാനമന്ത്രി പറഞ്ഞു. ഈ മാര്ഗ്ഗത്തിലെഎല്ലാവെല്ലുവിളികളുംതരണം ചെയ്യാന് അവര്അക്ഷീണം പരിശ്രമിച്ചു. ഇന്ത്യാക്കാരുടെആശായാഭിലാഷങ്ങള്കരുത്തുറ്റഒരുഇന്ത്യ നിറവേറ്റുമെന്ന്അദ്ദേഹംഊന്നിപ്പറഞ്ഞു. അനിശ്ചിതത്വങ്ങളും, ആശങ്കകളും നിറഞ്ഞഒരുലോകത്ത്വിശ്വസമാധാനത്തിനും, സ്ഥിരതയ്ക്കുംവേണ്ടിയുള്ളഒരുസുപ്രധാന സ്തംഭമായിരിക്കുംഅതെന്നുംഅദ്ദേഹം പറഞ്ഞു.
ദീപങ്ങളുടെഉത്സവമായദീപാവലിയുടെവേളയില്അന്തര്വാഹിനിയിലെജോലിക്കാര്ക്കും, അവരുടെകുടുംബങ്ങള്ക്കും പ്രധാനമന്ത്രി ആശംസകള്അര്പ്പിച്ചു. എല്ലാത്തരം ഭയങ്ങളെയും, അന്ധകാരത്തെയുംവെളിച്ചംഇല്ലാതാക്കുന്നതുപോലെരാജ്യത്തിന്റെ നിര്ഭയത്വത്തിന്റെ അഗ്രഗാമിആയിരിക്കുംഐ.ഐ.എസ്. അരിഹാന്ത്എന്ന് പ്രധാനമന്ത്രി പറഞ്ഞു.
ഉത്തരവാദിത്തമുള്ളഒരുരാഷ്ട്രമെന്ന നിലയ്ക്ക്, അതിന്റെആണവ നിയന്ത്രണ അതോറിറ്റിക്ക്കീഴെ, കര്ശനമായരാഷ്ട്രീയ നിയന്ത്രണത്തിനുകീഴില്ശക്തമായആണവശാസന, നിയന്ത്രണ ഘടന ഇന്ത്യസ്ഥാപിച്ചിട്ടുണ്ട്. 2003 ജനുവരി 04 ല് അന്നത്തെ പ്രധാനമന്ത്രിയായിരുന്ന ശ്രീ. അടല് ബിഹാരിവാജ്പേയിയുടെകീഴില്ചേര്ന്ന സുരക്ഷിതത്വംസംബന്ധിച്ച കേന്ദ്ര മന്ത്രിസഭാസമിതികൈക്കൊണ്ട തീരുമാനത്തില്വിവക്ഷിക്കുന്നതുപോലെ'ക്രെഡിബിള് മിനിമംവിത്ത് ഡിറ്ററന്സ്, നോ ഫസ്റ്റ്യൂസ്'എന്ന പ്രമാണത്തില്ഇന്ത്യതുടര്ന്നും പ്രതിബദ്ധമായിരിക്കും.
(ND/MRD
PIB Headquarters
ചെറുകിട- ഇടത്തരം വ്യവസായങ്ങള്ക്ക് താല്ക്കാലികാശ്വാസമായി മൊറട്ടോറിയം
നീണ്ടുപോകുന്ന ലോക്ക്ഡൗണും തൊഴില് ദിന നഷ്ടങ്ങളും കൊണ്ട് പൊറുതിമുട്ടുകയാണ് മലപ്പുറം ജില്ലയിലെ
പല സംരംഭകരും. നിരവധി ചെറുകിട, ഇടത്തരം സംരംഭകര് ഉള്ള ജില്ലയിലെ യുവസംരംഭകര്ക്ക് കുറച്ചെങ്കിലും ആശ്വാസമാകുന്നത് കേന്ദ്ര സര്ക്കാര് പ്രഖ്യാപിച്ച വായ്പ്പകളിന്മേല് ഉള്ള മൊറട്ടോറിയം ആണ്. മൂന്ന് മാസത്തേക്ക് ആണ് കേന്ദ്ര ധനമന്ത്രി മൊറട്ടോറിയം പ്രഖ്യാപിച്ചിരിക്കുന്നത്. പൊതുമേഖലാ ബാങ്കുകള് എസ്.എം.സ് വഴിയും ഇമെയില് വഴിയും മൊറട്ടോറിയും വിവരങ്ങള് സംരംഭകരില് എത്തിച്ചതായി ലീഡ് ബാങ്ക് മാനേജര് ശ്രീ കുഞ്ഞിരാമന് ടി. പി. അറിയിച്ചു. ഇതനുസരിച്ച് നിരവധിപേര് ആനുകൂല്യം നേടിക്കഴിഞ്ഞു.
കേന്ദ്ര സര്ക്കാറിന്റെ മുദ്രാ ലോണ് എടുത്ത് ഇടത്തരം സംരംഭം തുടങ്ങിയ ശ്രീ അഞ്ജു സിജാന്ത് ഇത്തരത്തില് ഒരു സംരംഭകന് ആണ്.‘കൂപ്പ എനര്ജി’ എന്ന പേരില് മലപ്പുറത്ത് സോളാര് പാനല്, ബാറ്ററി, ഇന്വര്ട്ടര് തുടങ്ങിയവ നിര്മ്മിക്കുന്ന സംരംഭമാണ് ഇദ്ദേഹം നടത്തുന്നത്. നാല് വര്ഷം മുമ്പ് മുദ്രാ ലോണ് വഴിയാണ് തന്റെ സംരംഭം വിപുലീകരിച്ചത്. ഇപ്പോള് കോഴിക്കോട്- മലപ്പുറം ജില്ലകളില് വിവിധ സ്വകാര്യ- പൊതുമേഖലാ സ്ഥാപനങ്ങളും വ്യക്തികളും കൂപ്പ എനര്ജിയുടെ ഉപഭോക്താക്കള് ആണ്. സംരംഭം മികച്ചരീതിയില് പോകുമ്പോഴാണ് ലോക്ക്ഡൗണ് വരുന്നത്. അതോടുകൂടി വ്യവസായം പൂര്ണ്ണമായി സ്തംഭിച്ചിരിക്കുകയാണ്. കച്ചവടം നടക്കാതായതോടെ അഞ്ച് തൊഴിലാളികള് ഉള്ള തന്റെ വ്യവസായം വലിയ പ്രതിസന്ധിയാണ് നേരിടുന്നതെന്ന് അദ്ദേഹം പറഞ്ഞു. മൊറട്ടോറിയം താല്ക്കാലിക ആശ്വാസമാണെങ്കില് കൂടിയും മൂന്ന് മാസം പൂര്ണ്ണമായും കച്ചവടം സ്തംഭിച്ചിരിക്കുന്നതിനാല് കൂടുതല് സഹായങ്ങള് സര്ക്കാറുകളില് നിന്ന് ലഭിച്ചാല് മാത്രമേ കുറച്ചെങ്കിലും പിടിച്ചുനില്ക്ക്ാന് ആകുകയുള്ളൂ എന്ന് അദ്ദേഹം പറഞ്ഞു. ജനങ്ങളുടെ, പ്രത്യേകിച്ച് യുവ സംരംഭകരുടെ പ്രശ്നങ്ങള്ക്ക് എന്നും ചെവികൊണ്ടിട്ടുള്ള കേന്ദ്ര സര്ക്കാറില് നിന്ന് പലിശയിളവ് പോലുള്ള സഹായങ്ങള് ഉണ്ടാവുമെന്ന് അദ്ദേഹം പ്രത്യാശ പ്രകടിപ്പിച്ചു.
ബാങ്ക് ലോണ് എടുത്ത് കിഴക്കേത്തലയില് മോട്ടോര് വൈന്ഡിംഗ് സംരംഭം നടത്തുന്ന നസീര് അലിയും ഇത്തരത്തില് മൊറട്ടോറിയത്തിന്റെ ആനുകൂല്യം കൊണ്ടു പിടിച്ചു നില്ക്കുന്ന സംരംഭകന് ആണ്. വീടിന്റെ ആധാരം ഈട് വച്ച് സംരംഭം തുടങ്ങിയ ഇദ്ദേഹത്തിന് 21,000 രൂപ മാസ തിരിച്ചടവ് വരുന്നുണ്ട്. നിലവില് ഒരു വരുമാനവും ഇല്ലാത്തതിനാല് ഈ തിരിച്ചടവ് വലിയ ബാധ്യതയായിരുന്നു. അതുകൊണ്ട് തന്നെ ഇപ്പോള് ഇദ്ദേഹത്തിന് മൊറട്ടോറിയം വലിയ ആശ്വാസമാകുകയാണ്. ലോക്ക്ഡൗണ് കഴിയുന്നതോടെ വരുമാനമായിത്തുടങ്ങുമെങ്കിലും ഇതുവരെ ഉണ്ടായ നഷ്ടം നികത്തുന്ന രീതിയില് കൂടുതല് സാമ്പത്തിക സഹായം ഇദ്ദേഹവും പ്രതീക്ഷിക്കുന്നു.
പ്രധാനമന്ത്രിയുടെ ഓഫീസ്
ദക്ഷിണാഫ്രിക്ക - ഗ്രീസ് സന്ദർശനത്തിനു പുറപ്പെടുംമുമ്പ് പ്രധാനമന്ത്രി ശ്രീ നരേന്ദ്ര മോദിയുടെ പ്രസ്താവന
“ദക്ഷിണാഫ്രിക്കയുടെ അധ്യക്ഷതയിൽ ജോഹന്നാസ്ബർഗിൽ നടക്കുന്ന പതിനഞ്ചാമതു ബ്രിക്സ് ഉച്ചകോടിയിൽ പങ്കെടുക്കാൻ ദക്ഷിണാഫ്രിക്കൻ പ്രസിഡന്റ് സിറിൽ റാമഫോസയുടെ ക്ഷണപ്രകാരം 2023 ഓഗസ്റ്റ് 22 മുതൽ 24 വരെ ഞാൻ ദക്ഷിണാഫ്രിക്ക സന്ദർശിക്കുകയാണ്.
വിവിധ മേഖലകളിലെ കരുത്തുറ്റ സഹകരണത്തിനുള്ള കാര്യപരിപാടിയാണു ബ്രിക്സ് പിന്തുടരുന്നത്. വികസന അനിവാര്യതകളും ബഹുമുഖ വ്യവസ്ഥയുടെ പരിഷ്കരണവും ഉൾപ്പെടെ, ഗ്ലോബൽ സൗത്തിനെ സംബന്ധിച്ചിടത്തോളം ഉത്കണ്ഠയുണർത്തുന്ന വിഷയങ്ങളുടെ ചർച്ചയ്ക്കും സംഭാഷണത്തിനുമുള്ള വേദിയായി ബ്രിക്സ് മാറിയെന്നതിനെ ഞങ്ങൾ വിശിഷ്ടമായി കാണുന്നു. സഹകരണത്തിന്റെ ഭാവി മേഖലകൾ തിരിച്ചറിയുന്നതിനും വ്യവസ്ഥാപിത വികസനം അവലോകനം ചെയ്യുന്നതിനും ഈ ഉച്ചകോടി ബ്രിക്സിന് ഉപയോഗപ്രദമായ അവസരം നൽകും.
ജോഹന്നാസ്ബർഗിലെ എന്റെ സന്ദർശനവേളയിൽ, ബ്രിക്സ് ഉച്ചകോടിയുടെ ഭാഗമായി നടക്കുന്ന ‘ബ്രിക്സ്-ആഫ്രിക്ക ഔട്ട്റീച്ച് ആൻഡ് ബ്രിക്സ് പ്ലസ് ഡയലോഗ്’ പരിപാടിയിലും ഞാൻ പങ്കെടുക്കും. ഈ പരിപാടിയിൽ പങ്കെടുക്കുന്നതിനായി ക്ഷണിക്കപ്പെട്ട നിരവധി അതിഥി രാജ്യങ്ങളുമായി സംവദിക്കാൻ ഞാൻ ആഗ്രഹിക്കുന്നു.
ജോഹന്നാസ്ബർഗിൽ എത്തുന്ന ചില നേതാക്കളുമായി ഉഭയകക്ഷി കൂടിക്കാഴ്ചകൾ നടത്താനും ഞാൻ ആഗ്രഹിക്കുന്നു.
ദക്ഷിണാഫ്രിക്കൻ സന്ദർശനത്തിന് ശേഷം, ഗ്രീസ് പ്രധാനമന്ത്രി കിരിയാക്കോസ് മിറ്റ്സോതാക്കിസിന്റെ ക്ഷണപ്രകാരം 2023 ഓഗസ്റ്റ് 25നു ഞാൻ ഗ്രീസിലെ ഏഥൻസിലേക്കു പോകും. ഈ പുരാതന ഭൂമിയിലേക്കുള്ള എന്റെ ആദ്യ സന്ദർശനമാണിത്. 40 വർഷത്തിനു ശേഷം ഗ്രീസ് സന്ദർശിക്കുന്ന ആദ്യ ഇന്ത്യൻ പ്രധാനമന്ത്രി എന്ന മഹിമയും എനിക്കുണ്ട്.
നമ്മുടെ രണ്ട് നാഗരികതകളും തമ്മിലുള്ള ബന്ധം രണ്ട് സഹസ്രാബ്ദത്തിലേറെ പഴക്കമുള്ളതാണ്. ജനാധിപത്യം, നിയമവാഴ്ച, ബഹുസ്വരത എന്നീ മൂല്യങ്ങളാണ് ആധുനിക കാലത്ത്, നമ്മുടെ ബന്ധങ്ങൾക്കു കരുത്തേകിയത്. വ്യാപാരം, നിക്ഷേപം, പ്രതിരോധം, സാംസ്കാരികം, ജനങ്ങൾ തമ്മിലുള്ള ബന്ധം തുടങ്ങിയ വൈവിധ്യമാർന്ന മേഖലകളിലെ സഹകരണം ഇരു രാജ്യങ്ങളെയും കൂടുതൽ അടുപ്പിക്കുന്നു.
നമ്മുടെ ബഹുമുഖ ബന്ധത്തിൽ പുതിയ അധ്യായം തുറക്കുന്ന ഗ്രീസ് സന്ദർശനത്തിലേക്കു ഞാൻ ഉറ്റുനോക്കുകയാണ്.”
ND
(
പ്രത്യേക സേവനങ്ങളും ഫീച്ചറുകളും
ന്യൂ ഡൽഹിയിൽ നടക്കുന്ന ഈ വർഷത്തെ സ്വാതന്ത്ര്യദിനാഘോഷത്തിൽ പങ്കെടുക്കാൻ വിവിധ മേഖലകളിൽ നിന്നുള്ള പ്രത്യേക അതിഥികളെ ക്ഷണിച്ചു
ഗ്രാമങ്ങളിലെ സർപഞ്ചുമാർ, അധ്യാപകർ, നഴ്സുമാർ, കർഷകർ, മത്സ്യത്തൊഴിലാളികൾ, മുൻനിര പദ്ധതികളുടെ ഗുണഭോക്താക്കൾ എന്നിവർ ഇതിൽ ഉൾപ്പെടുന്നു
പ്രത്യേക ക്ഷണിതാക്കളിൽ കേരളത്തിൽ നിന്നുള്ള ശ്രീ ബാലസുബ്രഹ്മണ്യനും ഉൾപ്പെടുന്നു; അതുല്യ അനുഭവമെന്ന് ശ്രീ ബാലസുബ്രഹ്മണ്യൻ
വയനാട്: ഓഗസ്റ്റ് 11, 2023
പിഎം വികാസ് പദ്ധതിയുടെ ഗുണഭോക്താവായ കേരളത്തിലെ വയനാട് ജില്ലയിലെ തോമാട്ടുചാൽ ഗ്രാമത്തിൽ നിന്നുള്ള മൺപാത്രനിർമ്മാണ വിദഗ്ദ്ധനായ ശ്രീ ബാലസുബ്രഹ്മണ്യൻ കെ. പി.,2023 ഓഗസ്റ്റ് 15 ന് ന്യൂ ഡൽഹിയിലെ ചരിത്രപ്രസിദ്ധമായ ചെങ്കോട്ടയിൽ നടക്കുന്ന സ്വാതന്ത്ര്യദിനാഘോഷ പരിപാടിയിൽ പ്രത്യേക അതിഥിയായി പങ്കെടുക്കും. ചരിത്ര പ്രസിദ്ധമായ സ്മാരകത്തിന്റെ കൊത്തളത്തിൽ നിന്ന് രാഷ്ട്രത്തോടുള്ള പ്രധാനമന്ത്രി ശ്രീ നരേന്ദ്ര മോദിയുടെ പ്രസംഗം കേൾക്കാൻ ക്ഷണിക്കപ്പെട്ട 1,700 ഓളം ആളുകളിൽ ഏകദേശം 60 കരകൗശല വിദഗ്ധരും ഉൾപ്പെടുന്നു. ഇന്ത്യയിലുടനീളമുള്ള ജീവിതത്തിന്റെ എല്ലാ തുറകളിലുമുള്ള ആളുകളെ ക്ഷണിക്കാനും ആഘോഷങ്ങളുടെ ഭാഗമാക്കാനും സർക്കാർ മുൻകൈയെടുത്തത് 'ജൻ ഭാഗിദാരി' എന്ന കാഴ്ചപ്പാടിന് അനുസൃതമായിട്ടാണ്.
ഞങ്ങളോട് സംസാരിച്ച ശ്രീ ബാലസുബ്രഹ്മണ്യൻ ഈ ബഹുമതി ലഭിച്ചതിൽ തന്റെ അതിയായ സന്തോഷം പങ്കുവെച്ചു. തനിക്ക് ജീവിതത്തിൽ ഉന്നത അധികാരികളിൽ നിന്ന് ആദ്യമായാണ് ഇതുപോലൊരു അംഗീകാരം ലഭിക്കുന്നതെന്ന് ഈ സംരംഭത്തെ അഭിനന്ദിച്ചുകൊണ്ട് അദ്ദേഹം പറഞ്ഞു.
"ഇത് എന്നെ സംബന്ധിച്ചിടത്തോളം അതിശയകരമായ ഒരു അനുഭവമാണ്. ഇത്തരമൊരു അവസരം തന്നതിന് പ്രധാനമന്ത്രിയോടും എംഎസ്എംഇ മന്ത്രാലയത്തോടും ഞാൻ നന്ദിയറിയിക്കുന്നു. എനിക്ക് നൽകിയ പിന്തുണയ്ക്ക് എന്റെ കുടുംബത്തോടും എന്റെ ഗ്രാമത്തോടും ഞാൻ കടപ്പെട്ടിരിക്കുന്നു."
നൈപുണ്യ വികസനം, വിദ്യാഭ്യാസം, വനിതാ നേതൃത്വം, സംരംഭകത്വം എന്നീ ഘടകങ്ങൾ ഉപയോഗിച്ച് ന്യൂനപക്ഷങ്ങളുടെ, പ്രത്യേകിച്ച് കരകൗശല തൊഴിലാളികളുടെ ഉപജീവനമാർഗം മെച്ചപ്പെടുത്താനാണ് പിഎം വികാസ് പദ്ധതി ലക്ഷ്യമിടുന്നത്. ഗുണഭോക്താക്കളുടെ വരുമാനം വർദ്ധിപ്പിക്കുന്നതിനും ക്രെഡിറ്റ്, മാർക്കറ്റ് ബന്ധങ്ങൾ സുഗമമാക്കുന്നതിലൂടെ അവർക്ക് വേണ്ട പിന്തുണ നൽകുന്നതിനുമുള്ള പദ്ധതിയുടെ ആത്യന്തിക ലക്ഷ്യങ്ങളെ ഈ ഘടകങ്ങൾ പരസ്പരം പൂരകമാക്കുന്നു.
പ്രധാനമന്ത്രിയുടെ ഓഫീസ്
ശിവകുമാർ പരീഖിന്റെ നിര്യാണത്തിൽ പ്രധാനമന്ത്രി അനുശോചിച്ചു
മുൻ പ്രധാനമന്ത്രി വാജ്പേയിയുടെ ദീർഘകാല സഹായിയായിരുന്ന ശ്രീ ശിവകുമാർ പരീഖിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"ശ്രീ ശിവ് കുമാർ പരീഖ് ജിയുടെ വിയോഗത്തിൽ ദുഃഖമുണ്ട്. ഞങ്ങളുടെ പാർട്ടിയുടെ പ്രത്യയശാസ്ത്രത്തിൽ അടിയുറച്ച അദ്ദേഹം സേവനത്തിലും രാഷ്ട്ര നിർമ്മാണത്തിലും സ്വയം അർപ്പിക്കുകയും അടൽ ജിയുമായി അടുത്ത് പ്രവർത്തിക്കുകയും ചെയ്തു. വർഷങ്ങളായി അദ്ദേഹവുമായുള്ള എന്റെ ഇടപെടലുകൾ വിലപെട്ടതാണ് . അദ്ദേഹത്തിന്റെ കുടുംബത്തിന് അനുശോചനം. ഓം ശാന്തി."
ND--
(Saddened by the passing away of Shri Shiv Kumar Pareek Ji. Firmly rooted in our Party’s ideology, he devoted himself to service, nation building and worked closely with Atal Ji. Will cherish my interactions with him over the years. Condolences to his family. Om Shanti.
— Narendra Modi  March 6, 2022
മന്ത്രിസഭ
ലേയില് സൗവ റിഗ്പ ദേശീയ ഇന്സ്റ്റിറ്റ്യൂട്ട്  സ്ഥാപിക്കാന് കേന്ദ്ര മന്ത്രിസഭയുടെ അനുമതി
ആയുഷ് മന്ത്രാലയത്തിനു കീഴില് സ്വയംഭരണ സ്ഥാപനമായി ലേയില് സൗവ റിഗ്പാ ദേശീയ ഇന്സ്റ്റിറ്റ്യൂട്ട് സ്ഥാപിക്കാന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി. പദ്ധതിയുടെ നിര്മാണ ഘട്ടം മുതലുള്ള മേല്നോട്ടത്തിന് ഒരു ഡയറക്ടറുടെ തസ്തികയും സൃഷ്ടിക്കും. പേ ബാന്ഡ് ലെവല് 14 ല്  രൂപ  ആയിരിക്കും ശമ്പള സ്കെയില്.
ലഡാക്കിനെ കേന്ദ്രഭരണ പ്രദേശമാക്കി മാറ്റിയതിനെത്തുടര്ന്ന് ലഡാക്കിന്റെ തദ്ദേശീയ സംസ്കാരം പ്രോല്സാഹിപ്പിക്കുന്നതിനായി ലേയില് സൗവ റിഗ്പ ദേശീയ ഇന്സ്റ്റിറ്റ്യൂട്ട്  സ്ഥാപിച്ച് സൗവാ റിഗ്പാ വൈദ്യശാസ്ത്ര സമ്പ്രദായം പ്രോല്സാഹിപ്പിക്കാനാണ് കേന്ദ്ര ഗവണ്മെന്റ് തീരുമാനം. 47. 25 കോടി രൂപയാണ് ഇതിനു പ്രതീക്ഷിക്കുന്ന ചെലവ്.
ഹിമാലയന് മേഖലയിലെ പരമ്പരാഗത വൈദ്യശാസ്ത്ര രീതിയാണ് സൗവ റിഗ്പ. സിക്കിം, അരുണാചല് പ്രദേശ്, ഡാര്ജിലിംഗ് , ഹിമാചല് പ്രദേശ്, കേന്ദ്ര ഭരണപ്രദേശമായ ലഡാക്ക് എന്നിവിടങ്ങളിലും ജനകീയമായ ഈ രീതി ഇനി രാജ്യം മുഴുവനും വ്യാപിപ്പിക്കും.
ദേശീയ ഇന്സ്റ്റിറ്റ്യൂട്ട് സ്ഥാപിക്കുന്നതോടെ സൗവ റിഗ്പ ചികില്സാരീതിക്ക് ഇന്ത്യന് ഉപഭൂഖണ്ഡത്തില് വന്തോതിലുള്ള പുനരുജ്ജീവനം സാധ്യമാകും. ഇന്ത്യയിലെ മാത്രമല്ല മറ്റു രാജ്യങ്ങളില് നിന്നുമുള്ള വിദ്യാര്ത്ഥികള്ക്ക് ഇന്സ്റ്റിറ്റ്യൂട്ട് അവസരങ്ങള് തുറന്നു നല്കും.
ആയുഷ് മന്ത്രാലയത്തിനു കീഴില് സ്വയംഭരണ സ്ഥാപനമായി ആരംഭിക്കുന്ന ഇന്സ്റ്റിറ്റ്യൂട്ട് ഈ മേഖലയുമായി ബന്ധപ്പെട്ട വിദ്യാഭ്യാസ പ്രവര്ത്തനങ്ങള് മാത്രമല്ല ഗവേഷണങ്ങളും നടത്താന് ഉദ്ദേശിച്ചുള്ളതാണ്. ഇതിന് വിവിധ വൈദ്യശാസ്ത്ര മേഖലകളിലെ ദേശീയ, അന്തര്ദേശീയ സ്ഥാപനങ്ങളുമായി സഹകരിച്ചു പ്രവര്ത്തിക്കും.
എന്ഐഎസ്ആര് സ്ഥാപിതമാകുന്നതോടെ നിലവിലുള്ള സൗവ റിഗ്പാ സ്ഥാപനങ്ങളും ടിബറ്റന് പഠനങ്ങള്ക്കു വരാണസിയിലെ സര്നാഥിലുള്ള കേന്ദ്ര സര്വകലാശാലയും ലേയിലെ ബുദ്ധിസ്റ്റ് പഠനങ്ങള്ക്കുള്ള കേന്ദ്ര ഇന്സ്റ്റിറ്റ്യൂട്ടും ഇതുമായി ലയിപ്പിക്കും. ഈ സ്ഥാപനങ്ങള് സാംസ്കാരിക മന്ത്രാലയത്തിന്റെ ഭരണനിയന്ത്രണത്തിലാണുള്ളത്.
ഗുണനിലവാരമുള്ള വിദ്യാഭ്യാസം, ശാസ്ത്രീയ നിര്ണയം, സൗവ റിഗ്പാ ഉല്പ്പന്നങ്ങളുടെ ഗുണനിലവാര നിയന്ത്രണവും ക്രമവല്ക്കരണവും, മൂല്യനിര്ണയവും, സൗവ റിഗ്പാ അധിഷ്ഠിത ആരോഗ്യ സേവനങ്ങള് നല്കല്, ബിരുദ-ബിരുദാനന്തര, പോസ്റ്റ് ഡോക്ടറല് തലങ്ങളില് ഗവേഷണവും പഠനവും പ്രോല്സാഹിപ്പിക്കല് എന്നിവയാണ് പ്രധാന ലക്ഷ്യങ്ങള്.
പരമ്പരാഗത സൗവാ റിഗ്പാ തത്വങ്ങള്ക്കുള്ളില് നിന്നുകൊണ്ട് നിശ്ചിത നടപടിക്രമങ്ങള് ഉള്പ്പെടെ മികച്ച സൗവാ റിഗ്പാ ചികില്സ സാധ്യമാക്കാന് സാധിക്കുമോ എന്നത് എന്ഐഎസ്ആര് പരിശോധിക്കും. പൊതുജനങ്ങള്ക്ക് ആരോഗ്യ പരിരക്ഷ നല്കാന് പാശ്ചാത്യ ബയോ മോളിക്കുലാര് വൈദ്യശാസ്ത്ര വിഭാഗവുമായും സാധ്യമായ സഹകരണത്തിനു ശ്രമിക്കും.
ലക്ഷ്യം
സൗവാ റിഗ്പയുടെ ഉയര്ന്ന തലത്തിലുള്ള സ്ഥാപനമായിരിക്കും എന്ഐഎസ്ആര്. പരമ്പരാഗതവും ആധുനികവുമായ ചികില്സാ രീതികളുടെ സാധ്യമായ സങ്കലനത്തിനം ലക്ഷ്യങ്ങളില്പ്പെടുന്നു. സോവാ റിഗ്പാ പഠനവും ഗവേഷണവും പ്രോല്സാഹിപ്പിക്കും.
(MRD
പ്രധാനമന്ത്രിയുടെ ഓഫീസ്
പ്രധാനമന്ത്രി വായുസേനാ ദിനത്തില് വായു സൈനികരെയും, അവരുടെ കുടുംബങ്ങളെയും അഭിവാദ്യം ചെയ്തു
വായുസേനാ ദിനത്തില് പ്രധാനമന്ത്രി ശ്രീ. നരേന്ദ്ര മോദി വായു സൈനികരെയും, അവരുടെ കുടുംബങ്ങളെയും അഭിവാദ്യം ചെയ്തു.
'വായുസേനാ ദിനത്തില് കൃതജ്ഞതാ നിര്ഭരമായ രാഷ്ട്രം നമ്മുടെ ധീരോദാത്തരായ വ്യോമ സൈനികരെയും, അവരുടെ കുടുംബങ്ങളെയും അഭിവാദ്യം ചെയ്യുന്നു. അവര് നമ്മുടെ ആകാശങ്ങളെ സുരക്ഷിതമായി സംരക്ഷിക്കുന്നുന്നതോടൊപ്പം ദുരന്ത വേളയില് മനുഷ്യരാശിയെ സഹായിക്കുന്നതിന് മുന്പന്തിയില് ഉണ്ടാകും'- പ്രധാനമന്ത്രി പറഞ്ഞു.
ND MRD - 763
രാഷ്ട്രപതിയുടെ കാര്യാലയം
ഭരണഘടനാ ദിനാചരണത്തിൽ രാഷ്ട്രപതി പങ്കെടുത്തു
ഭരണപക്ഷത്തെത്തെയും പ്രതിപക്ഷത്തെയും പ്രതിനിധീകരിക്കുന്ന എല്ലാ പാർലമെന്റ് അംഗങ്ങളും പാർലമെന്റിന്റെ അന്തസ്സ് സംരക്ഷിക്കാൻ ബാധ്യതപ്പെട്ടവരാണെന്ന് രാഷ്ട്രപതി ശ്രീ രാം നാഥ് കോവിന്ദ് പറഞ്ഞു. ഇന്ന്  പാർലമെന്റ് ഹൗസിന്റെ സെൻട്രൽ ഹാളിൽ ഇന്ത്യൻ പാർലമെന്ററി ഗ്രൂപ്പ് സംഘടിപ്പിച്ച ഭരണഘടനാ ദിനാചരണത്തിൽ സംസാരിക്കുകയായിരുന്നു അദ്ദേഹം.
ഗ്രാമസഭ, നിയമസഭ, പാർലമെന്റ് എന്നിവയിലെ തിരഞ്ഞെടുക്കപ്പെട്ട ജനപ്രതിനിധികൾക്ക് ഒരു മുൻഗണന മാത്രമേ പാടുള്ളൂ - അവരുടെ നിയോജകമണ്ഡലങ്ങളിലെ എല്ലാ ജനങ്ങളുടെയും ക്ഷേമത്തിനും രാജ്യ താൽപ്പര്യത്തിനും വേണ്ടി പ്രവർത്തിക്കുക എന്നതാണത്. ഭരണ-പ്രതിപക്ഷ അംഗങ്ങൾ തമ്മിൽ മത്സരം സ്വാഭാവികമാണ് - എന്നാൽ മികച്ച ജനപ്രതിനിധികളാകാനും പൊതുനന്മയ്ക്കായി മികച്ച കാര്യങ്ങൾ ചെയ്യാനുമായിരിക്കണം ഈ മത്സരം. പാർലമെന്റിലെ മത്സരം പരസ്പര വിദ്വേഷമായി മാറാൻ പാടുള്ളതല്ല. ഫലപ്രദമായ പ്രതിപക്ഷമില്ലെങ്കിൽ ജനാധിപത്യം നിഷ്ഫലമാകുമെന്നും രാഷ്ട്രപതി പറഞ്ഞു. തങ്ങളുടെ ആരാധനാലയങ്ങളിൽ പെരുമാറുന്ന അതേ ആദരവോടെ ജനാധിപത്യത്തിന്റെ ശ്രീകോവിലിലും പെരുമാറുക എന്നത് ഓരോ പാർലമെന്റ് അംഗത്തിന്റെയും ഉത്തരവാദിത്തമാണെന്നും അദ്ദേഹം കൂട്ടിച്ചേർത്തു.
പ്രധാനമന്ത്രിയുടെ ഓഫീസ്
പിഎം-കിസാന്റെ 10-ാം ഗഡു ജനുവരി ഒന്നിന് പ്രധാനമന്ത്രി പുറത്തിറക്കും
10 കോടിയിലധികം ഗുണഭോക്താക്കളായ കർഷക കുടുംബങ്ങൾക്ക് 20,000 കോടിയിലധികം രൂപ കൈമാറും
1.6 ലക്ഷം കോടിയിലധികം രൂപയുടെ ബഹുമതി തുക ഇതുവരെ കർഷക കുടുംബങ്ങൾക്ക് കൈമാറിയിട്ടുണ്ട്
താഴെത്തട്ടിലുള്ള കർഷകരെ ശാക്തീകരിക്കാനുള്ള പ്രധാനമന്ത്രിയുടെ തുടർച്ചയായ പ്രതിബദ്ധതയ്ക്കും ദൃഢനിശ്ചയത്തിനും അനുസൃതം
പ്രധാനമന്ത്രി ഓഹരി ധനസഹായത്തിൽ കൂടുതൽ തുക അനുവദിക്കും. ഏകദേശം 351 കർഷക ഉല്പാദന സംഘങ്ങൾക്ക് 14 കോടിയിലധികം അനുവദിക്കും ; 1.24 ലക്ഷത്തിലധികം കർഷകർക്ക് പ്രയോജനം ലഭിക്കും
താഴെത്തട്ടിലുള്ള കർഷകരെ ശാക്തീകരിക്കുന്നതിനുള്ള തുടർച്ചയായ പ്രതിബദ്ധതയ്ക്കും ദൃഢനിശ്ചയത്തിനും അനുസൃതമായി, പ്രധാനമന്ത്രി ശ്രീ നരേന്ദ്ര മോദി, പ്രധാനമന്ത്രി കിസാൻ സമ്മാൻ നിധി  പദ്ധതിയുടെ 10-ാം ഗഡു സാമ്പത്തിക ആനുകൂല്യം 2022 ജനുവരി 1 ന് ഉച്ചയ്ക്ക് 12:30 ന് വിഡിയോ കോൺഫെറെൻസിലൂടെ പ്രകാശനം ചെയ്യും. ഇത് ഗുണഭോക്താക്കളായ 10 കോടിയിലധികം കർഷക കുടുംബങ്ങൾക്ക് 20,000 കോടിയിലധികം രൂപ കൈമാറും.
പിഎം-കിസാൻ പദ്ധതിക്ക് കീഴിൽ, യോഗ്യരായ കർഷക കുടുംബങ്ങൾക്ക് പ്രതിവർഷം 6000/- നൽകുന്നു, 2000/- രൂപ വീതമുള്ള മൂന്ന് തുല്യ 4-മാസ ഗഡുക്കളായി നൽകും. ഗുണഭോക്താക്കളുടെ ബാങ്ക് അക്കൗണ്ടുകളിലേക്കാണ് ഫണ്ട് നേരിട്ട് കൈമാറുന്നത്. ഈ സ്കീമിൽ 10000 രൂപയിലധികം വരുന്ന സമ്മാന രാശി. കർഷക കുടുംബങ്ങൾക്ക് ഇതുവരെ 1.6 ലക്ഷം കോടി രൂപ കൈമാറിയിട്ടുണ്ട് .
പരിപാടിയിൽ വച്ച് പ്രധാനമന്ത്രി ഓഹരി ധനസഹായത്തിൽ കൂടുതൽ തുക അനുവദിക്കും. ഏകദേശം 351 കർഷക ഉല്പാദന സംഘങ്ങൾക്ക് 14 കോടിയിലധികം അനുവദിക്കും ; 1.24 ലക്ഷത്തിലധികം കർഷകർക്ക് ഇതിന്റെ പ്രയോജനം ലഭിക്കും. ചടങ്ങിൽ പ്രധാനമന്ത്രി കർഷക ഉല്പാദന സംഘങ്ങളുമായി സംവദിക്കുകയും ചെയ്യും.
കേന്ദ്ര കൃഷി മന്ത്രിയും ചടങ്ങിൽ പങ്കെടുക്കും.
പ്രധാനമന്ത്രിയുടെ ഓഫീസ്
സാങ്കേതികവിദ്യ ജീവിതത്തെ ഗുണപരമായി സ്വാധീനിക്കുകയും പൗരന്മാരെ ശാക്തീകരിക്കുകയും ചെയ്യുന്നു: പ്രധാനമന്ത്രി
സാങ്കേതികവിദ്യ ജീവിതത്തെ ഗുണപരമായി സ്വാധീനിക്കുകയും പൗരന്മാരെ ശാക്തീകരിക്കുകയും ചെയ്യുന്നുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഡിജിറ്റൽ ഇന്ത്യ ആരംഭിക്കുന്നതിന് മുമ്പ് അരുണാചൽ പ്രദേശിലെ ഷെർഗാവ് ഗ്രാമത്തിൽ ഒരൊറ്റ മൊബൈൽ സേവന ദാതാവ് മാത്രം ഉണ്ടായിരുന്നിടത്തു് ഇപ്പോൾ 3 മൊബൈൽ സേവനദാതാക്കളുണ്ടെന്ന രാജ്യസഭാ എംപി ശ്രീ നബാം റെബിയയുടെ ട്വീറ്റ് ത്രെഡുകളോട് പ്രതികരിക്കുകയായിരുന്നു ശ്രീ. മോദി.
നേരത്തെ, ഈ ഗ്രാമത്തിൽ എന്തെങ്കിലും ആരോഗ്യപരമായ അത്യാഹിതമുണ്ടായാൽ ഡോക്ടറെ കാണാനും ഈ ഗ്രാമത്തിലേക്ക് കൊണ്ടുവരാനും ആളുകൾക്ക് ഇറ്റാനഗറിലേക്ക് റോഡ് മാർഗം യാത്ര ചെയ്യേണ്ടി വന്നിരുന്നുവെന്നും അദ്ദേഹം കൂട്ടിച്ചേർത്തു. ഇതിനായി ഏകദേശം 3 ദിവസമെടുത്തിരുന്നു. ഇന്ന് വീഡിയോ കോളിന്റെ സഹായത്തോടെ ഡോക്ടറെ വിളിച്ചാൽ, ഉചിതമായ ചികിത്സയ്ക്കായി ഡോക്ടർ ഉടൻ മാർഗനിർദേശം നൽകുന്നു. എല്ലാംകൂടി 30 മിനിറ്റിൽ താഴെ സമയം മതിയാകും. കൂടാതെ, അരുണാചൽ പ്രദേശിലെ ജനങ്ങൾക്ക് ഇ-സഞ്ജീവ്നി പോർട്ടൽ ഒരു കുതിച്ചുചാട്ടമായി മാറിയെന്നും അദ്ദേഹം പറഞ്ഞു.
രാജ്യസഭാ എംപിയുടെ വാക്കുകളോട് പ്രതികരിച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
"സാങ്കേതികവിദ്യ ജീവിതത്തെ ഗുണപരമായി സ്വാധീനിക്കുകയും പൗരന്മാരെ ശാക്തീകരിക്കുകയും ചെയ്യുന്നു."
PIB Headquarters
ഇഗ്നോയുടെ ബിരുദദാന സമ്മേളനം ഈ മാസം 13 ന്
ഇന്ദിരാ ഗാന്ധി നാഷണല് ഓപ്പണ് യൂണിവേഴ്സിറ്റിയുടെ  30-ാമത് ബിരുദദാന സമ്മേളനം ഇഗ്നോയുടെ ന്യൂ ഡല്ഹിയിലെ ആസ്ഥാനത്തും 53 മേഖലാ കേന്ദ്രങ്ങളിലുമായി 2017 ഏപ്രില് 13 വ്യാഴാഴ്ച നടക്കും.
ഇഗ്നോ തിരുവനന്തപുരം മേഖലാ കേന്ദ്രത്തിലെ ബിരുദദാന സമ്മേളനം ഏപ്രില് 13 ന് 4 മണിക്ക് വഴുതക്കാട് ടാഗോര് തിയേറ്ററില് വച്ചു നടത്തപ്പെടും. 1244 പഠിതാക്കള് സന്നിഹിതരായും 754 പേര് സന്നിഹിതരാവാതെയും തദവസരത്തില് ബിരുദം കാരസ്ഥാമാക്കാന് അര്ഹത നേടിയിട്ടുണ്ട്.
ചടങ്ങില് കേരളാ ഗവര്ണര് ശ്രീ. ജസ്റ്റിസ് . പി. സദാശിവം ഇഗ്നോയുടെ തിരുവനന്തപുരം മേഖലാ കേന്ദ്രത്തിന്റെ ബിരുദധാരികളെ അഭിസംബോധന ചെയ്യുകയും ഉന്നതവിജയം കരസ്ഥമാക്കിയവര്ക്കുള്ള ബിരുദദാനം നിര്വഹിക്#ുകയും ചെയ്യും.
(Visitor Counter : 18
പ്രധാനമന്ത്രിയുടെ ഓഫീസ്
ഷാങ്ഹായിഉച്ചകോടിയില് പങ്കെടുക്കാന് പുറപ്പെടുംമുമ്പ് പ്രധാനമന്ത്രിയുടെ പ്രസ്താവന
'ഷാങ്ഹായി സഹകരണ സംഘടന  യിലെ രാഷ്ട്രത്തലവന്മാരുടെ സമ്മേളനത്തില് പങ്കെടുക്കുന്നതിനായി ഞാന് 2019 ജൂണ് 13,14 തീയതികളില് കിര്ഗിസ്റിപ്പബ്ലിക്കിലെ ബിഷ്കെക്ക് സന്ദര്ശിക്കുകയാണ്.
മേഖലയിലുള്ളരാജ്യങ്ങളിലെ ജനങ്ങള് തമ്മില് രാഷ്ട്രീയ, സുരക്ഷാ, സാമ്പത്തിക, ബഹുതലസഹകരണം പരിപോഷിപ്പിക്കുന്നതിന് എസ്.സി.ഒ പ്രത്യേക പ്രാധാന്യം നല്കുന്നു.
രണ്ട്വര്ഷം മുമ്പ് സംഘടനയില് പൂര്ണ്ണ അംഗത്വം ലഭിച്ചതു മുതല് എസ്.സി.ഒയുടെവിവിധ ചര്ച്ചാസംവിധാനങ്ങളില് ഇന്ത്യസജീവമായി പങ്കെടുത്തിട്ടുണ്ട്. കഴിഞ്ഞ വര്ഷംകിര്ഗിസ്റിപ്പബ്ലിക്കിന്റെ അധ്യക്ഷപദത്തിന് നാം പൂര്ണ്ണ സഹകരണം നല്കിയിരുന്നു.
ആഗോളസുരക്ഷാസ്ഥിതിഗതികള്, ബഹുതല സാമ്പത്തിക സഹകരണം, ജനങ്ങള് തമ്മിലുള്ള കൈമാറ്റം, രാജ്യാന്തരതലത്തിലും മേഖലാതലത്തിലും പ്രധാന്യമുള്ള മറ്റ് വിഷയങ്ങള് തുടങ്ങിയവ ഉച്ചകോടി ചര്ച്ച ചെയ്യുമെന്ന് പ്രതീക്ഷിക്കുന്നു. ഉച്ചകോടിക്കിടെ നിരവധി നേതാക്കളുമായിഉഭയകക്ഷി ചര്ച്ച നടത്താനും ഞാന് ഉദ്ദേശിക്കുന്നു.
 ഞാന് കിര്ഗിസില്ഔദ്യോഗികസന്ദര്ശനം നടത്തും.
ചരിത്രപരവുംസാംസ്കാരികവുമായകണ്ണികളാല് ബന്ധിക്കപ്പെട്ട ഇന്ത്യയും കിര്ഗിസ്റിപ്പബ്ലിക്കും പരമ്പരാഗതമായി തന്നെ ഊഷ്മളമായ സൗഹൃദബന്ധങ്ങള് പങ്കിടുന്നു. അടുത്ത കാലത്തായിരാജ്യരക്ഷ, സുരക്ഷ, വ്യാപാരം, നിക്ഷേപം തുടങ്ങി നിരവധി മേഖലകളിലെഉഭയകക്ഷി ഇടപാടുകളിലേക്ക് നമ്മുടെ ബന്ധം വികസിച്ച്കഴിഞ്ഞു.
ഉഭയകക്ഷിസഹകരണംസംബന്ധിച്ച ചര്ച്ചകള്ക്ക് പുറമെഇന്ത്യാ - കിര്ഗിസ് ബിസിനസ്ഫോറത്തിന്റെ പ്രഥമയോഗത്തെ പ്രസിഡന്റ് ജീന്ബെക്കോവും ഞാനും സംയുക്തമായിഅഭിസംബോധന ചെയ്യുന്നു.
എന്റെകിര്ഗിസ് സന്ദര്ശനം ഷാങ്ഹായി സഹകരണ സംഘടനയിലെ അംഗരാഷ്ട്രങ്ങളുമായും കിര്ഗിസ് റിപ്പബ്ലിക്കുമായുള്ള നമ്മുടെ സഹകരണത്തെ കൂടുതല് ശക്തിപ്പെടുത്തുകയും ഉറപ്പിക്കുകയും ചെയ്യുമെന്ന് ഞാന് വിശ്വസിക്കുന്നു''.
ND/MRD
പ്രധാനമന്ത്രിയുടെ ഓഫീസ്
സുബ്രഹ്മണ്യഭാരതിയുടെ നൂറാം ചരമവാർഷികത്തിൽ പ്രധാനമന്ത്രിയുടെ ശ്രദ്ധാഞ്ജലി
മഹാകവി സുബ്രഹ്മണ്യ ഭാരതിയുടെ നൂറാം പുണ്യ തിഥിയിൽ പ്രധാനമന്ത്രി ശ്രീ നരേന്ദ്ര മോദി ശ്രദ്ധാഞ്ജലി അർപ്പിച്ചു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു:
സുബ്രഹ്മണ്യ ഭാരതിക്ക് അദ്ദേഹത്തിന്റെ നൂറാമത്തെ ചരമവാർഷികത്തിൽ, ആദരാഞ്ജലി അർപ്പിക്കുന്നു. അദ്ദേഹത്തിന്റെ സമ്പന്നമായ പാണ്ഡിത്യം, നമ്മുടെ രാഷ്ട്രത്തിന് നൽകിയ ബഹുമുഖ സംഭാവനകൾ, സാമൂഹിക നീതി, സ്ത്രീ ശാക്തീകരണം എന്നിവയെക്കുറിച്ചുള്ള ഉദാത്തമായ ആദർശങ്ങൾ തുടങ്ങിയവ നാം ഓർക്കുന്നു. 2020 ഡിസംബറിൽ ഞാൻ അദ്ദേഹത്തെക്കുറിച്ച് നടത്തിയ ഒരു പ്രസംഗം ഇതാ :
https://t.co/dAFph8Sfap?amp=1
പ്രത്യേക സേവനങ്ങളും ഫീച്ചറുകളും
ഭരണഘടന ദിന വെബിനാര് സംഘടിപ്പിച്ചു.
കേന്ദ്ര വാര്ത്ത വിതരണ പ്രക്ഷേപണ മന്ത്രാലയത്തിന്റെ കീഴില് പ്രവര്ത്തിക്കുന്ന കോട്ടയം ഫീല്ഡ് ഔട്ട് റീച്ച് ബ്യൂറോ ഭരണഘടന ദിനത്തോടനുബന്ധിച്ച് ഇന്ന് ڇഭരണഘടന ദിനവും അടിസ്ഥാന കടമകള്ڈ എന്ന വിഷയത്തില് വെബിനാര് സംഘടിപ്പിച്ചു. കോട്ടയം ഈരാറ്റുപേട്ട എം. ഇ. എസ് കോളേജുമായി ചേര്ന്നാണ് വെബിനാര് സംഘടിപ്പിച്ചത്.
നമ്മുടെ ഭരണഘടനയുടെ മഹത്വത്തെ കുറിച്ചും, സ്വാതന്ത്യസമരവും നമ്മുടെ അടിസ്ഥാന അവകാശവും കടമകളും എന്നിവയെ ഓര്മ്മിപ്പിക്കാന് വേണ്ടിയാണ് നാം എല്ലാ വര്ഷവും ഭരണഘടന ദിനം ആചരിക്കുന്നത് എന്ന് അഡ്വക്കേറ്റ് രമ്യ ആര് പറഞ്ഞു. നമ്മുടെ ഭരണഘടന നല്കുന്ന എല്ലാ മൗലിക അവകാശങ്ങള്ക്കും അനുബന്ധമായ അടിസ്ഥാന കടമകളുമുണ്ട് എന്ന് അവര് വിദ്യാര്ഥികളെ ഓര്മ്മിപ്പിക്കുകയും ബോധവല്ക്കരിക്കുകയും ചെയ്തു. ഓരോ അടിസ്ഥാന കടമകളും പാലിക്കുന്നത് രാജ്യത്തെ കൂടുതല് ഉയരങ്ങളിലെത്തിക്കും എന്ന് അവര് കൂട്ടിച്ചേര്ത്തു.
കോട്ടയം ഈരാറ്റുപേട്ട എം ഇ എസ് കോളേജ് ചെയര്മാന് പ്രൊ .എം കെ ഫരിദ് വെബിനാര് ഉദ്ഘാടനം ചെയ്തു. കോളേജ് പ്രിന്സിപ്പല് ശ്രീമതി സുനിത എന് സലാം, എന് എസ് എസ്. പ്രോഗ്രാം ഓഫീസര് ശ്രീമതി റെജി മനോജ് , കോട്ടയം ഫീല്ഡ് ഔട്ട് റീച്ച് ബ്യൂറോ അസിസ്റ്റന്റ ഡയറക്ടര് ശ്രീമതി സുധാ എസ് നമ്പൂതിരി, ഫീല്ഡ് പബ്ലിസിറ്റി അസിസ്റ്റന്റ ശ്രീ ടി.സരില് ലാല്, എന്.എസ്.എസ് വാളണ്ടിയര് സെക്രട്ടറി കുമാരി മേഘാ അജി എന്നിവര് വെബിനാറില് സംസാരിച്ചു. 65 ല്പ്പരം എന് എസ് എസ് വാളണ്ടിയര്മാര് വെബിനാറില് പങ്കെടുത്തു.
പ്രധാനമന്ത്രിയുടെ ഓഫീസ്
ദിബ്രുഗഢിൽ ഗംഗാ വിലാസ് ക്രൂയിസിന്റെ ആദ്യ യാത്ര പൂർത്തിയാക്കിയതിൽ പ്രധാനമന്ത്രി സന്തുഷ്ടി പ്രകടിപ്പിച്ചു
ഗംഗാ വിലാസ് ക്രൂയിസ് ദിബ്രുഗഢിൽ ആദ്യ യാത്ര പൂർത്തിയാക്കിയതിന് ശേഷം പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
തുറമുഖ, ഷിപ്പിംഗ്, ജലപാത കാബിനറ്റ് മന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"ഒരു വിശിഷ്ട യാത്ര പൂർത്തിയായി! ഇന്ത്യയിൽ നിന്നും വിദേശത്തു നിന്നുമുള്ള കൂടുതൽ സഞ്ചാരികൾ ഗംഗാ വിലാസ് ക്രൂയിസിൽ പങ്കെടുക്കുമെന്ന് ഞാൻ പ്രതീക്ഷിക്കുന്നു."
പ്രധാനമന്ത്രിയുടെ ഓഫീസ്
അധ്യാപക ദിനത്തില് പ്രധാനമന്ത്രി അധ്യാപക സമൂഹത്തിന് ആശംസകള് നേര്ന്നു
മുന് രാഷ്ട്രപതി ഡോ. സര്വ്വപള്ളി രാധാകൃഷ്ണന് അദ്ദേഹത്തിന്റെജയന്തിയില് ശ്രദ്ധാഞ്ജലി അര്പ്പിച്ചു
പ്രധാനമന്ത്രി ശ്രീ. നരേന്ദ്ര മോദി അധ്യാപക ദിനത്തോടനുബന്ധിച്ചു് അധ്യാപക സമൂഹത്തിന്ആശംസകള് നേര്ന്നു. മുന് രാഷ്ട്രപതിഡോ. സര്വ്വപള്ളി രാധാകൃഷ്ണന് അദ്ദേഹത്തിന്റെജയന്തിയില് ശ്രദ്ധാഞ്ജലിയും പ്രധാനമന്ത്രി അര്പ്പിച്ചു.
'അധ്യാപക ദിനത്തിന്റെ പ്രത്യേകവേളയില് അധ്യാപക സമൂഹത്തിന് ആശംസകള്. നമ്മുടെ രാഷ്ട്ര നിര്മ്മിതിയിലും, യുവ മനസ്സുകളുടെരൂപീകരണത്തിലും അധ്യാപകര് നിര്ണ്ണായക പങ്ക് വഹിക്കുന്നു.
വിഖ്യാതനായഒരു അധ്യാപകന് കൂടിയായിരുന്ന നമ്മുടെ മുന് രാഷ്ട്രപതിഡോ. സര്വ്വപള്ളി രാധാകൃഷ്ണന്റെമുന്നില്അദ്ദേഹത്തിന്റെജയന്തി ദിനത്തില് നാം പ്രണമിക്കുന്നു, 'പ്രധാനമന്ത്രി പറഞ്ഞു.
ND/MRD
(Visitor Counter : 80
രാഷ്ട്രപതിയുടെ കാര്യാലയം
രാഷ്ട്രപതി ശ്രീ രാംനാഥ് കോവിന്ദ് , ഡോ രാജേന്ദ്ര പ്രസാദിന് അദ്ദേഹത്തിന്റെ ജന്മവാർഷിക ദിനത്തിൽ ആദരാഞ്ജലി അർപ്പിച്ചു
(ന്യൂഡൽഹി, ഡിസംബർ 03 , 2021
രാഷ്ട്രപതി ശ്രീ രാംനാഥ് കോവിന്ദ്, ഇന്ത്യയുടെ ആദ്യ രാഷ്ട്രപതി ഡോ രാജേന്ദ്ര പ്രസാദിന് അദ്ദേഹത്തിന്റെ ജന്മവാർഷിക ദിനത്തിൽ ഇന്ന്  ആദരാഞ്ജലി അർപ്പിച്ചു. രാഷ്ട്രപതി ഭവനിൽ വച്ഛ് നടന്ന ചടങ്ങിൽ രാഷ്ട്രപതിയും മറ്റ് ഉദ്യോഗസ്ഥരും ഡോ രാജേന്ദ്ര പ്രസാദിന്റെ ഛായാചിത്രത്തിന് മുന്നിൽ പുഷ്പാർച്ചന നടത്തി.
SKY
പ്രധാനമന്ത്രിയുടെ ഓഫീസ്
കോരാപുട്ട് റോഡ് അപകടത്തിൽപ്പെട്ടവർക്ക് എക്സ് ഗ്രേഷ്യയ്ക്ക് പ്രധാനമന്ത്രി അംഗീകാരം നൽകി
ഒഡീസയിലെ കോരാപുട്ടിൽ റോഡപകടത്തെ തുടർന്ന് ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്കായി പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് 2 ലക്ഷം വീതം എക്സ് ഗ്രേഷ്യയ്ക്ക് പ്രധാനമന്ത്രി ശ്രീ നരേന്ദ്ര മോദി അംഗീകാരം നൽകി. ഗുരുതരമായി പരിക്കേറ്റവർക്ക് 50,000 രൂപ എക്സ് ഗ്രേഷ്യയും പ്രധാനമന്ത്രി അംഗീകരിച്ചു.
"പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് രണ്ട് ലക്ഷം രൂപ വീതം എക്സ് ഗ്രേഷ്യ, ഒഡീസയിലെ കോരാപുട്ടിൽ നിർഭാഗ്യകരമായ റോഡപകടത്തെ തുടർന്ന് ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് നൽകും. ഗുരുതരമായി പരിക്കേറ്റവർക്ക് 50,000 രൂപ നൽകും" , അദ്ദേഹം ട്വിറ്ററിൽ അറിയിച്ചു.
പ്രധാനമന്ത്രിയുടെ ഓഫീസ്
മൻ കി ബാത്തിന്റെ 99-ാം എപ്പിസോഡിനായി ഇൻപുട്ടുകൾ പങ്കിടാനും പ്രചോദനാത്മകമായ ശ്രമങ്ങൾ ഉയർത്തിക്കാട്ടാനും പ്രധാനമന്ത്രി പൗരന്മാരെ പ്രോത്സാഹിപ്പിക്കുന്നു
MyGov അല്ലെങ്കിൽ NaMo App, അല്ലെങ്കിൽ തൊണ്ണൂറ്റിഒൻപതാം എപ്പിസോഡ് മൻ കി ബാത്തിന്റെ സന്ദേശം റെക്കോർഡുചെയ്യുന്നതിന് 1800-11-7800 എന്ന നമ്പറിൽ വിളിച്ച് അവരുടെ നിർദേശങ്ങൾ പങ്കിടാനും പ്രചോദനാത്മകമായ ശ്രമങ്ങൾ ഹൈലൈറ്റ് ചെയ്യാനും പ്രധാനമന്ത്രി ശ്രീ നരേന്ദ്ര മോദി പൗരന്മാരെ പ്രോത്സാഹിപ്പിച്ചു. ഈ എപ്പിസോഡ് 2023 മാർച്ച് 26-ന് നടക്കും.
പ്രധാനമന്ത്രി ട്വീറ്റ് ചെയ്തു;
26ന് മൻ കി ബാത്തിന്റെ 99-ാം ലക്കം ഉണ്ടായിരിക്കും . നിരവധി പേർ അവരുടെ നിർദേശങ്ങൾ പങ്കിടുകയും സാമൂഹിക മാറ്റങ്ങൾ കൊണ്ടുവരുന്ന പ്രചോദനാത്മകമായ ശ്രമങ്ങൾ ഉയർത്തിക്കാട്ടുകയും ചെയ്യുന്നു. MyGov അല്ലെങ്കിൽ NaMo ആപ്പിൽ നിങ്ങളുടെ നിർദേശങ്ങൾ പങ്കിടുന്നത് തുടരുക, അല്ലെങ്കിൽ ഒരു സന്ദേശം റെക്കോർഡ് ചെയ്യാൻ 1800-11-7800 ഡയൽ ചെയ്യുക.
On 26th, the 99th episode of #MannKiBaat will take place. Many people are sharing their inputs and highlighting inspiring efforts which are bringing societal changes. Keep sharing your inputs on MyGov or NaMo App, or dial 1800-11-7800 to record a message. https://t.co/xNxysWeIgF
— Narendra Modi  March 17, 2023